Anglaterra

:*Iste articlo ye sobre o país dito *'Anglaterra**. Pa lo estau a lo cual perteneixe se veiga [[Reino Uniu]].''


**Anglaterra** u **Anglatierra** ye o mas gran y mas densament poblau d'os [[país]]es [[País constituyent|constituyents]] d'o [[Reino Uniu]].

A [[bandera d'Anglaterra|bandera]] anglesa ye a [[Cruz de Sant Chorche]]. Ye una cruz roya sobre fundo blanco, que tamién fa parte d'as banderas d'as provincias d'[[Aragón]], a bandera de [[Barcelona]], y l'escudo d'a ciudat de [[Milán]].

A sobén s'emplega erroniament o nombre d**Anglaterra* como sinonimo de [[Gran Bretanya]] u d'o [[Reino Uniu]] (feito que puet estar una ofensa ta [[Irlanda|irlandeses]], [[Escocia|escoceses]], [[galeses]] y [[Irlanda d'o Norte|norirlandeses]]).

== Cheografía ==
Anglaterra muga a lo norte con [[Escocia]] y a l'ueste con [[Galas]]. Ocupa la metat sud de [[Gran Bretanya]]. En tien una [[población humana|población]] de 51.092.000 d'habitants, en una [[superficie]] de 130.395 [[km²]], con una [[densidat de población]] de 391,82 hab/km².

== División administrativa ==
:*Se veigan tamién condaus d'Anglaterra y rechions d'Anglaterra.*
Historicament, Anglaterra se dividiba administrativament en [[condau]]s. Istas divisions heban surtito d'un conchunto de viellas unidaz territorials anglesas. Antis d'a unificación, yeran bels reinos, como [[Essex]] y [[Sussex]]; [[ducato]]s, como [[Yorkshire]], [[Cornualla]] y [[Lancashire]] u, simplament, arias de tierra donatas a bel [[Nobleza|noble]], como [[Berkshire]].

Istos condaus encara existen en a suya forma orichinal, u cuasi, formando os [[Condaus d'Anglaterra|condados tradicionals]] d'Anglaterra. Manimenos, en muitos locals, fuoron cambiaus u abolius como municipios administrativos, debito a cuantos factors.

Dende a fin d'o [[sieglo XIX]], ocurrioron una serie de reorganizacions d'o gubierno local. A solución a la aparición de grans arias urbanas yera la creyación de grans [[Condaus d'Anglaterra|condaus metropolitanos]], centraus en as ciudaz (por eixemplo, [[Gran Manchester]]). En os [[anyos 1990]], una reforma d'o gubierno local prencipió a creyación d'autoridaz unitarias, a on bels districtos ganoron o estatus administrativo d'un condau. Hue lo día, existe confusión entre os [[Condaus d'Anglaterra|condaus cerimonials]] (que no forman siempre una unidat administrativa) y os condaus metropolitanos y no-metropolitanos.

Actualment, Anglaterra se divide en cuatro rans de sozdivisions administrativas: [[Rechions d'Anglaterra|rechions]], [[Condaus d'Anglaterra|condau]]s, [[Districtos d'Anglaterra|districto]]s y [[Parroquias d'Anglaterra|parroquia]]s.

== Economía ==
A suya [[moneda]] ye a [[libra esterlina]], y per ella sola acumula d'alto u baixo lo 85 % d'o [[Producto Interior Bruto|PIB]] d'o Reino Uniu. Los sectors mas importants son lo financiero, [[Ganadería|ganaderia]] y [[agricultura]], la mineria y la industria manufacturera, destacando la [[Industria farmaceutica|farmaceutica]], [[Industria automovilistica|automovilistica]] y [[Industria petrolera|petrolera]].

Gran parti d'o suelo ye usau en l'agricultura porque ye muit eficient y productivo. Se cautiva [[trigo]], [[hordio]], [[centeno]], [[remolacha]] azucarera y [[trunfa]]s. S'espleita la [[fusta]] de [[caixico]], [[fraixín]], [[urmo]] y [[pino]]. A industria pesquera ye muit chicota, pero important en o sud d'Anglaterra, [[Kingston upon Hull]], [[Grimsby]] y [[Plymouth]]. A [[menería]] como o [[carbón]] y o [[fierro]] estioron elementos claus ta la [[industrialización]]. Tamién bi ha [[mineral]]s como a [[sal]]. Anglaterra poseye grans recursos enercheticos y ye un buen productor de [[petrolio]] y [[gas natural]]. Atras fuents d'enerchía son o carbón y a [[enerchía nuleyar]]. Se desarrollan as industrias d'alta tecnolochía (farmaceuticas, electronicas, aerospacials y d'equipes ta plataformas petroleras marinas). De [[fibra optica]] d'alta calidat ta tota [[Europa]].

== Relichión ==
O 79% d'a población britanica se declara [[Protestantismo|protestant]], o 10% [[Ilesia Catolica|catolica]], y o 9% d'atras relichions.

== Esporte ==
Anglaterra participa con seleccions nacionals propias en totas las competicions internacionals difuera d'os [[Chuegos Olimpicos]] en os cuals compite con un equipo unificau con tos atros países d'o [[Reino Uniu]] y coordinau por a *British Olympic Association*.

Lo esporte en Anglaterra tien una larga tradicción y un lugar prominent en a sociedat anglesa. Mientres lo [[sieglo XIX]] estió la cuna de cuantos esportes que actualment se chugan arredol d'o mundo formando tamién federacions u asociacions que regularon y reglamentoron muitos esportes. Entre ixos esportes se troban lo fútbol,​ lo críquet, lo rugby, lo tenis, lo badminton, lo hockey y lo boxeo entre muitos atros.

Os esportes de equipos mas populars  incluyen lo [[fútbol]], lo [[críquet|criquet]], lo [[hockey hierba]] y lo [[rugby]]. Entre los esportes individuals importants incluyen [[badminton]], [[atletismo]], [[tenis]], [[Boxeyo]], [[golf]], [[ciclismo]], [[esportes de motor]], y [[cursas de caballos]].

=== Esportes ===
==== Fútbol ====
Lo futbol ye lo mas popular d'os esportes y ye reconoixida per la FIFA como la cuna d'o fútbol de clubs: lo Sheffield F.C., fundau en 1857, ye lo club mas antigo d'o mundo y a mas tamién ye an se chugó o primer partiu internacional entre seleccions de futbol d'a historia, Anglaterra chugó contra Escocia en 1872 en lo estadio de Wembley, que dende alavez ye conoixiu como a "casa d'o futbol" per la FIFA.

En el fútbol femenino cal destacar que la selección femenina de futbol d'Anglaterra ganó la [[Eurocopa femenina de fútbol de 2022|Eurocopa 2022 d'a UEFA]], organizada per Anglaterra.

=== Competicions esportivas ===
D'entre as grans competicions internacionals organizadas por Anglaterra cal destacar la organización en la ciudat de Londres, y atras siedes los [[Chuegos Olimpicos de Londres 1908]], [[Chuegos Olimpicos de Londres 1948|Londres 1948]] y [[Chuegos Olimpicos de Londres 2012|Londres 2012]] y la [[Copa Mundial de Rugby]] en a suya [[Copa Mundial de Rugby de 2015|edición de 2015]]. Tamién organizó y ganó la [[Copa Mundial de Fútbol de 1966|Copa Mundial d'a FIFA de 1966]], que fue un exito organizativo y esportivo, y con un pico d'[[audiencia televisiva]] de 32,30 millons d'espectadors en la final ye l'evento televisivo mas visto d'a historia en o Reino Uniu dica l'actualidat. En el anyo 2022 tamién organizó la [[Eurocopa femenina de fútbol de 2022]] y que tamién aconsiguió ganar.

Dentre as competicions internacionals anyals cal destacar o [[GP d'Anglaterra de Fórmula 1]] que se realiza en o [[circuito de Silverstone]].

=== Chuegos Olimpicos ===
En os [[Chuegos Olimpicos]], Anglaterrra compite con un equipo unificau con tos atros países d'o [[Reino Uniu]] y coordinau por a *British Olympic Association''.

## Referencias

## Vinclos externos

*  Pachina web oficial d'o Gubierno d'o Reino Uniu.